**DĖL 2021-2022 MOKSLO METŲ PRIEŠMOKYKLINIO UGDYMO GRUPIŲ IR JŲ ORGANIZAVIMO MODELIŲ ROKIŠKIO RAJONO SAVIVALDYBĖS ŠVIETIMO ĮSTAIGOSE PATVIRTINIMO**

2021 m. birželio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 7 punktu, 16 straipsnio 4 punktu, Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“ (Lietuvos Respublikos švietimo ir mokslo ministro 2016 m. liepos 22 d. įsakymo Nr. V-674 redakcija), 7.1 punktu, Rokiškio rajono savivaldybės tarybos 2016 m. gegužės 27 d. sprendimu Nr. TS-128 „DėlRokiškio rajono savivaldybės švietimo įstaigose taikomų priešmokyklinio ugdymo organizavimo modelių patvirtinimo“, Rokiškio rajono savivaldybės taryba n u s p r e n d ž i a:

Patvirtinti 2021–2022 mokslo metų priešmokyklinio ugdymo grupių ir jų organizavimo modelius Rokiškio rajono savivaldybės švietimo įstaigose:

1. **I Modelis**. Priešmokyklinio ugdymo grupė, kurios veiklos trukmė – 10 val. 30 min. per dieną (52,5 val. per savaitę):

1.1. Rokiškio lopšelyje-darželyje „Nykštukas“; grupių skaičius – 1;

1.2. Rokiškio lopšelyje-darželyje „Pumpurėlis“; grupių skaičius – 2;

1.3. Rokiškio lopšelyje-darželyje „Varpelis“; grupių skaičius – 2;

1.4. Rokiškio mokykloje-darželyje „Ąžuoliukas“; grupių skaičius – 1;

1.5. Juodupės lopšelyje-darželyje; grupių skaičius – 1.

2. **II Modelis**. Jungtinė priešmokyklinio ugdymo grupė, kurios veiklos trukmė – 10 val. 30 min. per dieną (52,5 val. per savaitę) ‒ Rokiškio mokyklos-darželio „Ąžuoliukas“ Kavoliškio skyriuje. Grupių skaičius – 1.

3. **III Modelis**. Jungtinė ikimokyklinio ugdymo grupė, kurios veiklos trukmė – 10 val. 30 min. per dieną (52,5 val. per savaitę), Rokiškio mokykloje-darželyje „Ąžuoliukas“; grupių skaičius – 1.

4. **IV Modelis**. Priešmokyklinio ugdymo grupė, kurios veiklos trukmė – 4 val. per dieną (20 val. per savaitę), Rokiškio Senamiesčio progimnazijoje; grupių skaičius – 1.

5. **VI Modelis.** Jungtinė priešmokyklinio ugdymo grupė, kurios veiklos trukmė – 4 val. per dieną (20 val. per savaitę), Rokiškio Senamiesčio progimnazijos Laibgalių skyriuje; grupių skaičius – 1.

6. **VII Modelis**. Priešmokyklinio ugdymo grupė, kurios veiklos trukmė:

6.1. 7 val. 12 min. per dieną (36 val. per savaitę), Kamajų Antano Strazdo gimnazijos ikimokyklinio ugdymo skyriuje; grupių skaičius ‒ 1;

6.2. 8 val. per dieną (40 val. per savaitę), Obelių gimnazijos ikimokyklinio ir priešmokyklinio ugdymo skyriuje; grupių skaičius – 1.

7. **VIII Modelis**. Jungtinė priešmokyklinio ugdymo grupė, kurios veiklos trukmė – 7 val. 12 min. per dieną (36 val. per savaitę):

7.1. Panemunėlio mokykloje-daugiafunkciame centre; grupių skaičius ‒ 1;

7.2. Pandėlio gimnazijoje; grupių skaičius ‒ 1.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL 2021-2022 MOKSLO METŲ PRIEŠMOKYKLINIO UGDYMO GRUPIŲ IR JŲ ORGANIZAVIMO MODELIŲ ROKIŠKIO RAJONO SAVIVALDYBĖS ŠVIETIMO ĮSTAIGOSE PATVIRTINIMO”**

**AIŠKINAMASIS RAŠTAS**

2021 m. birželio 25 d.

Rokiškis

**Sprendimo projekto tikslas ir uždaviniai.** Patvirtinti Rokiškio rajono savivaldybės švietimo įstaigose 2021–2022 mokslo metams priešmokyklinio ugdymo grupes ir jų organizavimo modelius.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 7 straipsnio 7 punktas ir 16 straipsnio 4 punktas, Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 (Lietuvos Respublikos švietimo ir mokslo ministro 2016 m. liepos 22 d. įsakymo Nr. V-674 redakcija) „Dėl Priešmokyklinio ugdymo tvarkos aprašo patvirtinimo“, 7.1 punktas, Rokiškio rajono savivaldybės tarybos 2016 m. gegužės 27 d. sprendimas Nr. 128 „Dėl Rokiškio rajono savivaldybės švietimo įstaigose taikomų priešmokyklinio ugdymo organizavimo modelių patvirtinimo“.

**Sprendimo projekto esmė**. Priešmokyklinio ugdymo tvarkos aprašo 7.1 punkte nurodyta, kad savininko teises ir pareigas įgyvendinanti institucija kasmet įvertina priešmokyklinio ugdymo poreikį, turimus išteklius, tikslina ir tvirtina mokyklas, vykdančias priešmokyklinio ugdymo programas, priešmokyklinio ugdymo grupių skaičių mokyklose ir priešmokyklinio ugdymo organizavimo modelius.

Sprendimo projekte yra pateikti 2021–2022 mokslo metais rajono švietimo įstaigose numatomi priešmokyklinio ugdymo organizavimo modeliai. Siūloma patvirtinti modelius, atsižvelgiant į vaikų, kurie ugdysis pagal priešmokyklinio ugdymo programą, skaičių, įstaigų darbo laiką, finansavimą. Priešmokyklinio ugdymo grupių skaičius ir jų organizavimo modeliai buvo aptarti atskirai su kiekvienos įstaigos vadovu. Mokyklų vadovai su sprendimo projektu supažindinti.

**Galimos pasekmės, priėmus siūlomą sprendimo projektą:**

**teigiamos:** švietimo įstaigose, vykdančiose priešmokyklinio ugdymo programas, bus nustatytas priešmokyklinio ugdymo grupių skaičius, jų organizavimo modeliai (grupės tipas, darbo trukmė per dieną);

**neigiamos:** nėra duomenų apie galimas (tikėtinas) neigiamas pasekmes priėmus teikiamą sprendimo projektą.

**Kokia sprendimo projekto nauda Rokiškio rajono gyventojams**. Tėvai, kurių vaikai nuo 2021 m. rugsėjo 1 d. turės lankyti priešmokyklinio ugdymo grupes (priešmokyklinis ugdymas yra privalomas) gaus informaciją apie Rokiškio rajono švietimo įstaigas, kuriose bus vykdoma priešmokyklinio ugdymo programa, taip pat grupių veiklos trukmę per dieną.

**Finansavimo šaltiniai ir jų poreikis.** Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksmais.

Švietimo ir sporto skyriaus vyriausioji specialistė Jolita Geidanienė